Coba jelasin Gerak balas dalam negara dari Serangan 11 September 2001 dalam bahasa melayu dong

Ekoran kejadian serangan ini, kadar sambutan baik Presiden Bush meningkat ke 90%. Pada 20 September 2001, presiden A.S. berucap kepada negaranya dan sesi bersama kedua-dua dewan Kongres Amerika Syarikat, berkenaan kejadian-kejadian pada hari itu, sembilan hari usaha mencari dan menyelamat yang berselang, dan hasratnya untuk bergerak balas kepada kejadian-kejadian itu. Sehubungan dengan itu, Datuk Bandar New York, Rudy Giuliani mendapat sanjungan tinggi di seluruh kota dan negara kerana memainkan peranan besar dalam bergerak balas terhadap kejadian ini.

Tabung-tabung bantuan dibuka serta-merta untuk membantu mangsa-mangsa serangan, dengan tugas menyediakan bantuan kewangan kepada mangsa yang terselamat dan juga sanak-saudara mangsa, misalnya Coalition of 9/11 Families. Hingga tarikh akhir pemampasan mangsa, 11 September 2003, 2,833 permohonan telah diterima daripada keluarga mangsa-mangsa terkorban.

Rancangan luar jangkaan untuk kesinambungan pemerintahan dan pemindahan para pemimpin juga dilaksanakan sejurus selepas serangan itu. Bagaimanapun, Kongres tidak dimaklumkan bahawa Amerika Syarikat berada di bawah status kesinambungan pemerintahan sehingga Februari 2002.

Di dalam Amerika Syarikat, Akta Keselamatan Tanah Air 2002 diluluskan oleh Kongres dan ditandatangani oleh Presiden Bush, sekaligus menubuhkan Jabatan Keselamatan Tanah Air yang melambangkan penstrukturan semula terbesar dalam kerajaan Amerika Syarikat dalam sejarah terkini. Kongres juga meluluskan Akta PATRIOT yang bertujuan membantu mengesan dan mendakwa kegiatan pengganas dan jenayah-jenayah seumpamanya.

Akta PATRIOT dibidas oleh para pendukung kebebasan awam yang mendakwa bahawa ia membenarkan pihak penguatkuasa undang-undang untuk menyerang privasi warganegara serta and menghapuskan pengawasan kehakiman terhadap penguatkuasaan undang-undang dan perisikan domestik. Pentadbiran Bush juga menjadikan kejadian 9/11 sebagai sebab untuk melaksanakan operasi rahsia Agensi Keselamatan Negara "untuk mengintip komunikasi telefon dan e-mel di antara Amerika Syarikat dan orang di luar negara tanpa waran".